*Korealaisissa nimissä sukunimi tulee ensin, eli sukunimi on Park ja etunimi Geun-hye.*
**Park Geun-hye** (hangul: 박근혜; hanja: 朴槿惠; uudistettu latinisaatio: *Bak Geunhye*; s. 2. helmikuuta 1952) on korealainen poliitikko ja entinen tasavallan presidentti vuosilta 2013–2017. Hänet pidätettiin virasta virkarikossyytteiden vuoksi vuonna 2016 ja hänen kautensa päättyi lainvoimaisen tuomion tultua vuoden 2017 alusta.

Tausta ja yksityiselämä
-----------------------

Park on maan entisen diktaattorin Park Chung-heen tytär. Chung-heen ansiona pidetään maan nostamista köyhyydestä, mutta hän myös tukahdutti toisinajattelua kovalla kädellä. Park on julkisesti pyytänyt anteeksi isänsä valtakauden ihmisoikeusrikoksia.

Park syntyi Daegussa vuonna 1952. Sisko Park Geun-ryeong on myös ollut mukana politiikassa, mutta edustaa eri puoluetta. Perhe muutti Souliin jo 1950-luvun alussa ja lapset kasvoivat Sinisessä talossa (presidentin virka-asunnossa).

Vuonna 1974 Park valmistui Sogang-yliopistosta tekniikan kandidaatiksi. Samana vuonna hänen äitinsä kuoli presidenttiä vastaan suunnatussa salamurhayrityksessä, ja Park nousi Etelä-Korean ensimmäiseksi naiseksi. Park oli tuolloin vain 22-vuotias, ja viisi vuotta myöhemmin hänen isänsä salamurhattiin. Tämän jälkeen Park piti matalaa profiilia melkein 20 vuotta, kunnes lähti mukaan politiikkaan.

Park ei ole naimisissa eikä hänellä ole lapsia. Hän on verrannut itseään Englannin kuningatar Elisabet I:een sanomalla, että hän on naimissa Korean tasavallan kanssa ja eteläkorealaisten olevan hänen perheensä. Lisäksi hän on etäytynyt sisaruksistaan.

Parkin katsotaan olevan ateisti huolimatta siitä, että hänellä on erillinen kastenimi. Parkin uskonnottomuutta on pidetty jopa etuna maassa, jossa buddhalaiset ja kristityt ovat isoja ryhmiä, jotka historiallisesti eivät ole tulleet toimeen keskenään. Parkilla on kontakteja molempiin uskontokuntiin.

Poliittinen ura
---------------

Park asettui ensimmäistä kertaa ehdolle vuoden 1998 parlamenttivaaleissa Dalseongin vaalipiirissä ja tuli valituksi. Hän uusi paikkansa neljä kertaa ja toimi parlamentin puhemiehenä kahdesti vuosina 2004 ja 2006.. Konservatiiviset äänestäjät kääntyivät yhä enenevissä määrin kannattamaan Parkia, joka muistutti äänestäjiä Korean sodan jälkeisestä noususta ja Parkin äidistä. Suosionsa takia Park sai lempinimen "vaalien kuningatar".

Konservatiivisen Saenuri-puolueen ehdokkaana joulukuun 2012 presidentinvaalissa olleesta Parkista tuli Etelä-Korean ensimmäinen naispresidentti 25.2.2013. Park sai vaalissa 51,6 prosenttia äänistä kun hänen vastaehdokkaan, vasemmistoliberaalin Moon Jae-inin osuus jäi 48 prosenttiin. Park seurasi presidenttinä Lee Myung-bakia, joka kuuluu myös hallitsevaan Saenuri-puolueeseen. Park joutui korruptiosyytteiden vuoksi syrjään presidentin tehtävästä joulukuussa 2016, ja virallinen erottaminen tapahtui 10. maaliskuuta 2017. Samana vuonna kävi myös ilmi, että Etelä-Korean tiedustelupalvelu oli yrittänyt hyödyntää kybersota-asiantuntijoitaan varmistaakseen, että Park voittaisi vaalit.

On esitetty epäilyjä että todellista valtaa maassa käyttää Parkin ystävä ja salainen neuvonantaja Choi Soon-sil, jonka suku kuuluu koralaiseen lahkoon. Neuvonantajan vaikutustavaltaa on protestoitu ankarasti. Parkin ja Choin suhdetta on verrattu Rasputinin vaikutuksen alaisena olevaan Nikolai II:een.

### Rikossyytteet ja tuomiot

Kesällä 2016 Etelä-Korean suurin sanomalehti *Chosun Ilbo* paljasti, että Parkin hallinto oli painostanut useita eteläkorealaisia yrityksiä lahjoittamaan rahaa kahdelle isolle hyväntekeväisyysjärjestölle, joiden johdossa toimi Parkin ystävä Choi, joka sittemmin vaikutti mm. Parkin julkisiin puheisiin. Choi pidätettiin välittömästi, ja Etelä-Korean parlamentti alkoi valmistella lakia, jolla poistettaisiin Parkin perustuslain takaama syytesuoja. Parlamentin 300 edustajasta 171 äänesti syytesuojan poistamisen puolesta, minkä johdosta Park asetettiin virkarikossyytteeseen. Parkin kannatusluvut sukelsivat tuolloin historiallisen alas: 5 %.

Parlamentti poisti Parkin presidentin virasta oikeuden käynnin ajaksi 9. joulukuuta 2016. Virkaa tekeväksi presidentiksi nousi pääministeri Hwang Kyo-ahn, joka toimi virassa uuden presidentinvaaleihin asti. Park kiisti alusta asti kaikki syytteet eikä juurikaan ollut läsnä oikeuden istunnoissa.

Etelä-Korean korkein oikeus ilmoitti 10. maaliskuuta 2017 äänestäneensä yksimielisesti Parkin viraltapanon puolesta. Samassa yhteydessä se määräsi, että uudet vaalit pidetään 60 päivän sisällä. Park on Etelä-Korean ensimmäinen demokraattisesti valittu presidentti, joka on pantu viralta. Vuonna 2017 pidetyissä presidentinvaaleissa uudeksi presidentiksi nousi Moon Jae-in, joka oli vaalien ennakkosuosikki. Eteläkorealaisen paikallislehden Park ei pyytänyt mahdollisuutta äänestää kirjeitse istuessaan tutkintavankeudessa ja jätti siten käyttämättä äänioikeuttaan.

Park tuomittiin huhtikuussa 2018 24 vuodeksi vankeuteen vallan väärinkäytöstä, pakottamisesta ja lahjonnasta. Lisäksi hänelle määrättiin 18 miljardin wonin eli noin 13,7 miljoonan euron sakot. Parkin asianajaja ilmoitti harkitsevansa valittavansa tuomiosta maan korkeimpaan oikeuteen. Heinäkuussa 2020 oikeus lyhensi tuomion 20 vuoteen, koska katsoi Parkin saaneen korruption kautta vähän henkilökohtaista hyötyä. Lisäksi entisen presidentin katsottiin olleen oikeudenkäynnin jäljiltä "poliittisesti vararikossa".

Tammikuussa 2021 julkaistun mielipidekyselyn mukaan 47,7 % kansalaisista kannattaa Parkin armahtamista ja 48 % vastustaa sitä. Presidentti Moon ei tuolloin ollut ottanut harkintaan Parkin, sekä erillisestä korruptiotapauksesta tuomitun Lee Myung-bakin, armahtamista. Armahduksia on perusteltu kansallisen yhtenäisyyden eleenä. Park Geun-hye armahdettiin joulukuussa 2021, perusteluna myös kansallinen yhtenäisyys. Uutistoimisto Yonhapin mukaan huono terveydentila olisi vaikuttanut armahdukseen, koska Park oli joutunut useita kertoja sairaalaan vuoden aikana.

Galleria
--------

* Parkin perhepotretti vuonna 1957.Parkin perhepotretti vuonna 1957.
* Parkin virkaanastujaiset vuonna 2013Parkin virkaanastujaiset vuonna 2013
* Park ja Ban Ki-moon vuonna 2013Park ja Ban Ki-moon vuonna 2013
* Parkia vastustava mielenosoitus helmikuussa 2017Parkia vastustava mielenosoitus helmikuussa 2017

Katso myös
----------

* Luettelo Korean tasavallan presidenteistä

Lähteet
-------

1. 1 2  (Virallinen erottamispäivä.) Virkasyytteet suistivat presidentin vallasta. *Helsingin Sanomat* 11.3.2017, s. B 3.
2. 1 2  Töyrylä, Katriina: Park nousee Etelä-Korean presidentiksi *Yle uutiset*.  19.12.2012. Viitattu 18.11.2017.
3. ↑  Candidacy of ruling party leader’s sister gets cold shoulder *The Korea Herald*.  18.3.2012. Viitattu 28.4.2021. (englanniksi)
4. 1 2 3 4  Park Geun-Hye | Biography, Facts, & Impeachment *Encyclopedia Britannica*. Viitattu 28.4.2021. (englanniksi)
5. ↑  Park Geun-hye: South Korea's first female president *BBC News*.  6.4.2018. Viitattu 28.4.2021. (englanniksi)
6. ↑  Park Geun Hye: Once South Korea's princess and de facto first lady, now dethroned in disgrace *The Straits Times*.  10.3.2017. Viitattu 28.4.2021. (englanniksi)
7. 1 2  Park Geun Hye: Once South Korea's princess and de facto first lady, now dethroned in disgrace *The Straits Times*.  10.3.2017. Viitattu 28.4.2021. (englanniksi)
8. ↑  Atheist Park may have advantages *koreatimes*.  3.9.2012. Viitattu 28.4.2021. (englanniksi)
9. ↑  6 facts about Christianity in South Korea *Pew Research Center*. Viitattu 28.4.2021. (englanniksi)
10. ↑  Liimatainen, Karoliina: Tuomioistuimen historiallinen päätös kaatoi Etelä-Korean presidentin – seuraavaksi korruptioskandaali uhkaa syrjäyttää Samsungia johtavan dynastian *Helsingin Sanomat*.  10.3.2017. Viitattu 11.3.2017.
11. ↑  South Korea spy agency admits trying to rig 2012 presidential election *the Guardian*.  4.8.2017. Viitattu 30.4.2021. (englanniksi)
12. ↑  Skara, Marija: Etelä-Korean presidentillä epäillään olevan merkittävä rooli maan johtoa ravistelevassa korruptioskandaalissa. *Yle uutiset* 20.11.2016. Viitattu 20.11.2016.
13. ↑  Paakkanen, Mikko: Salainen takapiru upotti Etelä-Korean presidentin skandaalisuohon – kaikki omatkaan eivät enää tue Park Geun-hyetä. *Helsingin Sanomat* 20.11.2016. Viitattu 20.11.2016.
14. ↑  Jennifer Williams: South Korea's former president is going to prison. The scandal behind it is batshit. *Vox*.  30.11.2016. Viitattu 28.4.2021. (englanniksi)
15. ↑  'Rasputin-like' friend of South Korean president returns amid protests *the Guardian*.  30.10.2016. Viitattu 28.4.2021. (englanniksi)
16. ↑  South Korean president Park Geun-Hye to face impeachment vote *the Guardian*.  3.12.2016. Viitattu 28.4.2021. (englanniksi)
17. ↑  한국갤럽조사연구소 *www.gallup.co.kr*. Viitattu 30.4.2021.
18. ↑  Acting president Hwang Kyo-ahn to quit *The Korea Herald*.  9.5.2017. Viitattu 28.4.2021. (englanniksi)
19. 1 2  Etelä-Korean ex-presidentti tuomittiin korruptiosta – sai 24 vuoden vankilatuomion *Yle Uutiset*. Viitattu 28.4.2021.
20. ↑  South Korean constitutional court rules President Park Geun-hye must leave office *Deutsche Welle*.  10.3.2017. Viitattu 28.4.2021. (englanniksi)
21. ↑  South Korea's first woman president loses final appeal against 20-year corruption sentence *www.abc.net.au*.  14.1.2021. Viitattu 28.4.2021. (englanniksi)
22. ↑  Ennakkosuosikki Moon Jae-in Etelä-Korean presidentiksi *Yle Uutiset*. Viitattu 28.4.2021.
23. ↑  Did jailed ex-president Park Geun-hye use her vote? *The Korea Herald*.  9.5.2017.  Arkistoitu 2017. Viitattu 30.4.2021. (englanniksi)
24. ↑  Etelä-Korean ex-presidentti Parkin tuomio tuli: 24 vuotta vankeutta *iltalehti.fi*. Viitattu 6.4.2018.
25. ↑  Appellate court slashes prison term of ex-President Park to 20 yrs in retrial *Yonhap News Agency*.  10.7.2020. Viitattu 28.4.2021. (englanniksi)
26. ↑  Park Geun-hye: South Korea court upholds 20-year jail term for ex-leader *BBC News*.  14.1.2021. Viitattu 28.4.2021. (englanniksi)
27. ↑  South Korean court upholds 20-year prison term for ex-president Park Geun-hye *CNA*. Viitattu 28.4.2021. (englanniksi)
28. ↑  Etelä-Korea armahti maan korruptoituneen entisen presidentin *Yle Uutiset*.  24.12.2021. Viitattu 2.9.2022.

Aiheesta muualla
----------------

* Kuvia tai muita tiedostoja aiheesta **Park Geun-hye** Wikimedia Commonsissa

Korean tasavallan presidentit

* Rhee
* Yun
* Park CH
* Choe
* Chun
* Roh TW
* Kim YS
* Kim DJ
* Roh MH
* Lee
* Park GH
* Moon
* Yoon


Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Park Geun-hye 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Israel
* Yhdysvallat
* Japani
* Korea
* Puola

 |
|  |
| Tieteilijät | 
* CiNii

 |
|  |
| Muut | 
* IdRef

 |

 |